Gold Cup : Mèksik é Kòstarika pati fò! - Boul an Karayib-la
<< Gold Cup : mayo èvè yo Lagwadloup... Gold Cup a CONCACAF 2011 :... >>
Gold Cup : Mèksik é Kòstarika pati fò!
Yè dimanch, Gold Cup a CONCACAF-la démaré fò pou dé favori a konpétisyon-la ki sé Mèksik é Kòstarika adan gwoup A-la. An vil Dallas, yo toulédé krazé Salvadò é Kiba 5 bi a 0. Avan a Manchester United (Anglètè), Javier Hernandez moun ka kriyé osi "Chicharito" maké 3 bi. Ki fè i ja méyè bitè a Gold Cup-la. E wi Mèksik é Kòstarika ka di fò nou konté si yo pou tit-la!
Jòd-la an vil Carson, sé gwoup B-la ka rantré an lis èvè Jamayik-Grènad ki ké rèvanch a dèmifinal a dènyé koup Digicel Karayib-la ki té fèt Matnik désanm pasé. E osi nou ké ni on klasik adan réjyon lamérik santral-la antrè Ondiras ki té jwé dènyé koup di mond-la é Gwatémala.
Sé ti-boug Gwada annou-la byen rivé an vil Détroit aprédavwa yo fè douzèd'tan vòl. Yo ka rantré an lis douvan Panama adan prèmyé match a gwoup C-la. Lòt match-la, Etazini on dòt favori pou viktwa final-la kay fasadé èvè Kanada. On ékip Etazini ki pwan on plich a kaz a-y douvan Lèspagn chanpyon di mond 0-4 an match préparasyon.
GOLD CUP A CONCACAF 2011 AN PEYI ETAZINI
Gwoup A : Dallas
05/06/11 : Kòstarika - Kiba 5-0
Bi : Urena (7èm, 46èm), Saborio (41èm), Mora (47èm), Campbell (71èm) pou Kòstarika.
05/06/11 : Mèksik - Salvadò 5-0
Bi : Juarez (55èm), De Nigris (58èm), J. Hernandez (60èm, 67èm, 90èm+5èm) pou Mèksik
Chicharito ja mèt anwout,
i ja méyè bitè a Gold Cup-la
èvè 3 bi.
1. Kòstarika 3 pwen (+5)
- Mèksik 3 pwen (+5)
3. Kiba 0 pwen (-5)
- Salvadò 0 pwen (-5)
09/06/11 : Charlotte : Kòstarika - Salvadò (7 PM)
Mèksik - Kiba (9 PM)